CELEX: C2006/190/42
Language: lt
Date: 2006-08-12 00:00:00
Title: Byla T-148/06 2006 m. gegužės 26 d. pareikštas ieškinys byloje Marie Claire prieš VRDT — Marie Claire Album (MARIE CLAIRE)

12.8.2006   
            
            
               LT
            
            
               Europos Sąjungos oficialusis leidinys
            
            
               C 190/23
            
         2006 m. gegužės 26 d. pareikštas ieškinys byloje Marie Claire prieš VRDT — Marie Claire Album (MARIE CLAIRE)
   
   (Byla T-148/06)
   (2006/C 190/42)
   Kalba, kuria surašytas ieškinys: ispanų
   Šalys
   
      Ieškovė: Marie Claire, S.A. (Castellón, Ispanija), atstovaujama advokatų T. Fernández Mateos ir T. Marín Bataller
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita proceso apeliacinėje taryboje šalis: Marie Claire Album SA
   
   Ieškovės reikalavimai
   
               —
            
            
               Pripažinti 2006 m. kovo 6 d. Antrosios apeliacinės tarybos sprendimą byloje R-530/2004-2 negaliojančiu.
            
         
               —
            
            
               Dėl šios priežasties pripažinti, kad prašomas įregistruoti Bendrijos prekių ženklas nepatenka į Reglamento (EB) Nr. 40/94 dėl Bendrijos prekių ženklo 8 straipsnio 5 dalyje numatytus registravimo draudimus, nes šios nuostatos netaikytinos nagrinėjamu atveju.
            
         
               —
            
            
               Pripažinti, kad prašomas įregistruoti Bendrijos prekių ženklas MARIE CLAIRE, kurio numeris 77 834, netinkamai nesinaudoja protestą pareiškusiam asmeniui priklausančio ankstesnio prekių ženklo skiriamaisiais požymiais ar geru vardu arba jiems be rimtos priežasties nekenkia.
            
         
               —
            
            
               Pripažinti, kad Reglamento (EB) Nr. 40/94 dėl Bendrijos prekių ženklo 8 straipsnio 1 dalies b punkto nuostatos taip pat netaikytinos prašomam įregistruoti Bendrijos prekių ženklui, kaip tai savo sprendimuose nusprendė Protestų skyrius bei Antroji apeliacinė taryba.
            
         
               —
            
            
               Leisti ieškovei įregistruoti Bendrijos prekių ženklą Nr. 77 8334 MARIE CLAIRE pagal tarptautinę klasifikaciją 25 klasei priklausantiems „maudymosi drabužiams; baltiniams ir apatiniams rūbams“;
            
         
               —
            
            
               Priteisti iš VRDT bei įstojusios į bylą šalies bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas „MARIE CLAIRE“ 25 klasės prekėms — registracijos paraiškos Nr. 2 389 567.
   
      Ženklo ar žymens, kuriuo remiamasi protesto procese, savininkė: Marie Claire Album SA.
   
      Ženklas ar žymuo, kuriuo remiamasi protesto procese: tarptautiniai ir nacionaliniai žodiniai ir vaizdiniai prekių ženklai „MARIE CLAIRE“ 1, 3, 14, 16, 18, 20-22, 24-28, 41 ir 42 klasės prekėms ir paslaugoms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: panaikinti protestų skyriaus sprendimą ir patenkinti apeliaciją.
   
      Ieškinio pagrindai: Reglamento (EB) Nr. 40/94 8 straipsnio 1 dalies b punkto ir 5 dalies pažeidimas.